ระเบียบกรมสรรพสามิตระเบียบกรมสรรพสามิตว่าด้วยหลักเกณฑ์วิธีการ และเงื่อนไขในการเติมสาร Marker ในน้ำมันดีเซลพ.ศ.๒๕๕๐[๑] โดยที่เป็นการสมควรกำหนดหลักเกณฑ์ วิธีการและเงื่อนไขในการเติมสาร Marker ในน้ำมันดีเซลเพื่อให้สามารถตรวจสอบได้ว่าเป็นสินค้าน้ำมันดีเซลที่ได้รับการยกเว้นหรือคืนภาษีหรือลดอัตราภาษีเพื่อส่งออกนอกราชอาณาจักรหรือนำเข้าไปในเขตปลอดอากรหรือใช้เติมในเรือที่มีขนาดเกินกว่าห้าร้อยตันกรอสส์ซึ่งพนักงานศุลกากรได้ปล่อยให้ไปต่างประเทศแล้วหรือเพื่อนำไปจำหน่ายในเขตต่อเนื่องของราชอาณาจักรอาศัยอำนาจตามความในข้อ ๓ และข้อ ๗ วรรคสองแห่งกฎกระทรวงกำหนดหลักเกณฑ์ วิธีการและเงื่อนไขในการยกเว้นหรือคืนภาษีหรือลดอัตราภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรและการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีพ.ศ. ๒๕๔๗ และข้อ ๗.๒ วรรคสอง และข้อ ๑๑.๒ วรรคแรก แห่งระเบียบกรมสรรพสามิตว่าด้วยการยกเว้นหรือคืนภาษีหรือลดอัตราภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรตามมาตรา ๑๐๐ และการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีตามมาตรา๑๐๒ พ.ศ. ๒๕๔๗ อธิบดีกรมสรรพสามิต จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยหลักเกณฑ์ วิธีการ และเงื่อนไขในการเติมสาร Marker ในน้ำมันดีเซลพ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิก๓.๑ ระเบียบกรมสรรพสามิต ว่าด้วยหลักเกณฑ์วิธีการ และเงื่อนไขในการเติมสาร Marker ในน้ำมันดีเซลหมุนเร็วพ.ศ. ๒๕๔๓ ลงวันที่ ๒๐ เมษายน พ.ศ. ๒๕๔๓๓.๒ ระเบียบกรมสรรพสามิต ว่าด้วยหลักเกณฑ์วิธีการ และเงื่อนไขในการเติมสาร Marker ในน้ำมันดีเซลหมุนเร็ว(ฉบับที่ ๒) พ.ศ. ๒๕๔๖ ลงวันที่ ๒๓ ธันวาคม พ.ศ. ๒๕๔๖ข้อ ๔ ในระเบียบนี้สาร Marker หมายถึงสาร Marker ซึ่งกรมสรรพสามิตจัดซื้อหรือจัดหาเพื่อใช้เติมในน้ำมันดีเซลน้ำมันดีเซล หมายถึงน้ำมันดีเซลที่ขอยกเว้นหรือคืนภาษีหรือลดอัตราภาษีในกรณีที่ส่งออกนอกราชอาณาจักรหรือนำเข้าไปในเขตปลอดอากรตามมาตรา๑๐๐ หรือกรณีที่เติมในเรือที่มีขนาดเกินกว่าห้าร้อยตันกรอสส์ซึ่งพนักงานศุลกากรได้ปล่อยให้ไปต่างประเทศแล้ว ตามมาตรา ๑๐๒ (๔) แห่งพระราชบัญญัติภาษีสรรพสามิตพ.ศ. ๒๕๒๗ หรือกรณีน้ำมันดีเซลที่ขอยกเว้นภาษีเพื่อนำไปจำหน่ายในเขตต่อเนื่องของราชอาณาจักรสถานที่เก็บสินค้า หมายถึงสถานที่เก็บน้ำมันดีเซลเพื่อรอการส่งออกนอกราชอาณาจักรหรือนำเข้าไปในเขตปลอดอากรหรือสถานที่เก็บน้ำมันดีเซลเพื่อนำไปใช้เติมเรือไปต่างประเทศหรือสถานที่เก็บน้ำมันดีเซลเพื่อรอการนำไปจำหน่ายในเขตต่อเนื่องของราชอาณาจักรข้อ ๕ ให้ผู้ส่งสินค้าออกนอกราชอาณาจักรหรือนำเข้าไปในเขตปลอดอากรหรือผู้ประกอบอุตสาหกรรมขอเบิกสาร Marker จากกรมสรรพสามิตโดยยื่นคำขอเบิกสาร Marker ตามแบบ Marker01 ท้ายระเบียบนี้ และทำข้อตกลงการเบิกสาร Markerข้อ ๖ ให้ผู้ส่งสินค้าออกนอกราชอาณาจักรหรือนำเข้าไปในเขตปลอดอากรหรือผู้ประกอบอุตสาหกรรมนำสาร Marker ที่ได้รับไปเก็บไว้ภายในโรงอุตสาหกรรมหรือคลังสินค้าทัณฑ์บนหรือสถานที่เก็บสินค้าตามที่กำหนดไว้ในคำขอเบิกสารMarker ในข้อ ๕ข้อ ๗ ให้ผู้ส่งสินค้าออกนอกราชอาณาจักรหรือนำเข้าไปในเขตปลอดอากรหรือผู้ประกอบอุตสาหกรรมมีหน้าที่เติมสาร Marker เฉพาะที่เบิกจากกรมสรรพสามิตในน้ำมันดีเซลก่อนนำน้ำมันดีเซลดังกล่าวออกจากโรงอุตสาหกรรมหรือคลังสินค้าทัณฑ์บนหรือสถานที่เก็บสินค้า ตามที่กำหนดในข้อ ๖ข้อ ๘ การเติมสาร Marker ให้ปฏิบัติดังนี้๘.๑ ให้เติมสาร Marker ในอัตราส่วนหนึ่งกิโลกรัมต่อน้ำมันดีเซลสองหมื่นห้าพันลิตร๘.๒ เติมโดยวิธีการตักตวงด้วยมือ (Manual)หรือใช้เครื่องฉีด (Injector) หรือใช้วิธีอื่นใดตามที่ผู้อำนวยการสำนักบริหารการจัดเก็บภาษี๒ ทำหน้าที่เป็นผู้อำนวยการสำนักบริหารการจัดเก็บภาษี กำหนดข้อ ๙ ให้ผู้ส่งสินค้าออกนอกราชอาณาจักรหรือนำเข้าไปในเขตปลอดอากรหรือผู้ประกอบอุตสาหกรรมที่มีหน้าที่เติมสาร Marker ในน้ำมันดีเซลปฏิบัติดังนี้๙.๑ยินยอมให้เจ้าพนักงานสรรพสามิตเข้าทำการตรวจสอบการเก็บสาร Markerได้ตลอดเวลา ณ สถานที่เก็บสาร Marker นั้น๙.๒แจ้งให้สำนักงานสรรพสามิตแห่งท้องที่ที่ประสงค์จะทำการเติมสาร Markerทราบเป็นหนังสือก่อนการเติมสาร Marker พร้อมทั้งยินยอมให้เข้าไปควบคุมและตรวจสอบการเติมสาร Marker นั้น๙.๓ จัดทำบัญชีประจำวันแสดงปริมาณรับ - จ่ายคงเหลือ และปริมาณการใช้สาร Marker ตามแบบ Marker02 ท้ายระเบียบนี้ให้แล้วเสร็จภายในสามวันนับแต่วันที่มีเหตุที่ต้องลงรายการเกิดขึ้นและให้เก็บรักษาไว้ประจำ ณ สถานที่ที่ทำการเติมสาร Marker นั้น๙.๔ จัดทำรายงานแสดงปริมาณรับ - จ่าย คงเหลือและการใช้สาร Marker ประจำเดือนตามแบบ Marker 03ท้ายระเบียบนี้ส่งให้กรมสรรพสามิตและสำเนาให้สำนักงานสรรพสามิตแห่งท้องที่ทราบภายในวันที่ ๑๐ของเดือนถัดไปข้อ ๑๐ การตรวจสอบสาร Marker และค่าสารMarker ที่วัดได้ให้เจ้าพนักงานสรรพสามิตถือปฏิบัติตามแนวปฏิบัติที่กรมสรรพสามิตกำหนดข้อ ๑๑ ให้เจ้าพนักงานสรรพสามิตแห่งท้องที่ที่มีการเติมสารMarker ดำเนินการตรวจสอบบัญชี รายงาน และปริมาณคงเหลือของสาร Markerณ สถานที่เก็บสาร Marker ดังกล่าว อย่างน้อยเดือนละ ๑ ครั้งแล้วรายงานผลการตรวจสอบให้ผู้อำนวยการสำนักบริหารการจัดเก็บภาษี ๒ ทำหน้าที่เป็นผู้อำนวยการสำนักบริหารการจัดเก็บภาษีทราบข้อ ๑๒ ในกรณีที่สาร Marker ที่เบิกไปจากกรมสรรพสามิตสูญหายหรือขาดจำนวนไปผู้ส่งสินค้าออกนอกราชอาณาจักรหรือนำเข้าไปในเขตปลอดอากรหรือผู้ประกอบอุตสาหกรรมจะต้องชดใช้ค่าสาร Marker ที่สูญหายหรือขาดจำนวนไปดังกล่าวเป็นจำนวนเงินเท่ากับสิบเท่าของราคาสารMarker ที่กรมสรรพสามิตจัดซื้อหรือจัดหาเว้นแต่จะพิสูจน์ได้ว่าเกิดจากเหตุสุดวิสัยหรือมีเหตุผลอันสมควรข้อ ๑๓ บรรดาสาร Marker ที่ยังคงเหลือซึ่งเก็บอยู่ณ กรมสรรพสามิต หรือ ณ สถานที่เก็บสาร Marker ของผู้ส่งสินค้าออกนอกราชอาณาจักรหรือนำเข้าไปในเขตปลอดอากรหรือผู้ประกอบอุตสาหกรรม ให้ใช้ต่อไปได้จนกว่าสาร Marker ดังกล่าวจะหมดสำหรับการดำเนินการเติมสาร Marker ต่อไปให้เป็นไปตามที่กำหนดในระเบียบนี้ข้อ ๑๔ ให้ผู้อำนวยการสำนักบริหารการจัดเก็บภาษี ๒ทำหน้าที่เป็นผู้อำนวยการสำนักบริหารการจัดเก็บภาษี เป็นผู้รักษาการตามระเบียบนี้ประกาศณ วันที่ ๑๙ ธันวาคม พ.ศ. ๒๕๕๐สุรพลสุประดิษฐ์รองอธิบดีปฏิบัติราชการแทนอธิบดีกรมสรรพสามิต[เอกสารแนบท้าย]๑. ข้อตกลงการเบิกสารMarker ๒. คำขอเบิกสารMarker (แบบ Marker 01)๓. บัญชีประจำวันแสดงปริมาณการรับ-จ่ายสาร Marker ณ โรงอุตสาหกรรม คลังสินค้าทัณฑ์บนสถานที่เก็บสินค้าชื่อ.............................สถานที่ตั้ง........................ (แบบ Marker 02)๔. รายงานแสดงปริมาณการรับ- จ่าย สาร Marker ณ โรงอุตสาหกรรม คลังสินค้าทัณฑ์บนสถานที่เก็บสินค้าชื่อ......................................สถานที่ตั้ง......................................(แบบ Marker03)(ดูข้อมูลจากภาพกฎหมาย)ปริยานุช/ผู้จัดทำ๑๒มีนาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๔๕ ง/หน้า ๔/๓ มีนาคม ๒๕๕๑